Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32020M9642. Il-EUR-Lex hu l-aċċess fuq l-internet għal-liġi Ewropea. L-Ispeċifikazzjoni tal-Prodott għall-IĠP Alpilles ġiet issupplimentata fil-punt 3.3 dwar id-deskrizzjoni tal-inbejjed sabiex jiġu ċċarati l-kulur u l-karatteristiċi organolettiċi tal-prodotti differenti. Dawn il-kjarifiki ġew ittrasferiti fil-punt "Deskrizzjoni tal-inbid/inbejjed" tad-Dokument Uniku. Id-deskrizzjoni taż-żona ġeografika ġiet issupplimentata sabiex jiġi spjegat preċiżament f'liema muniċipalitajiet u f'liema départements jistgħu jseħħu d-diversi operazzjonijiet ta' ħsad tal-għeneb, ta' vinifikazzjoni u ta' produzzjoni tal-inbejjed. Barra minn hekk, ġie speċifikat li l-vinifikazzjoni u l-produzzjoni tal-inbejjed jistgħu jsiru lil hinn miż-żona tal-produzzjoni tal-għeneb, jiġifieri fit-territorju tal-muniċipalitajiet li ġejjin: Il-muniċipalitajiet ta' Beaucaire u Vallabrègues. Din il-preżentazzjoni l-ġdida taż-żona ġeografika ġiet ittrasferita fil-punt "żona ġeografika demarkata" tad-Dokument Uniku. Dan il-punt tad-Dokument Uniku ġie vverifikat wara problema bir-reġistrazzjoni fuq e-ambrosia. Bi żball, il-varjetajiet chardonnay B, pinot gris G u pinot noir N ma ġewx inklużi fil-lista u għalhekk ġew miżjuda. IĠP - Indikazzjoni Ġeografika Protetta L-Indikazzjoni Ġeografika Protetta "Alpilles" hija riżervata għall-inbejjed bla gass ħomor, rożè u bojod. Il-kontenut (limitu massimu jew limitu) ta' qawwa alkoħolika totali, ta' aċidità totali, ta' aċidità volatili u ta' diossidu tal-kubrit totali huma dawk stabbiliti fir-regoli Ewropej. L-inbejjed ħomor huma kkaratterizzati minn kulurpjuttost skur, aħmar jagħti fil-vjola, bi sfumaturi vjola jagħti fil-blu. Huma dejjem armonjużi ħafna u b'aroma qawwija, bi struttura ġeneruża u mlaħħma li tagħmilhom adatti għall-maturazzjoni. Skont il-varjetajiet ta' dwieli, dawn ikollhom aromi ta' likorizja, ta' frott aħmar (b'mod partikolari l-lampun) jew ta' ħwawar ikkomplementati b'attributi ta' inkaljar. Għandhom tannini fini. L-inbejjed bojod huma kkaratterizzati mill-isfumaturi ħodor tagħhom. Huma friski, aċidużi u għandhom aroma espressiva. Għandhom aromi ta' frott taċ-ċitru u ta' tronġ, jew ta' ħaxix frisk u ta' tijol. Fil-każ ta' maturazzjoni fil-btieti, dawn jistgħu jkunu aktar maturi u kumplessi, b'aromi ta' għasel u ta' għaġina ħelwa. L-inbejjed rożè huma kkaratterizzati minn intensità baxxa tal-kulur, b'tonalitajiet differenti ta' abjad lewn il-perla. Huma aromatiċi, fini u flessibbli ħafna b'aċidità moderata li tiffavorixxi bilanċ armonjuż. Skont il-varjetajiet ta' dwieli u t-tip ta' vinifikazzjoni, dawn jista' jkollhom aromi ta' frott imnixxef jew ta' tijol. L-inbejjed għandhom ikunu konformi mal-obbligi stabbiliti fil-livell tal-UE kif ukoll fil-Kodiċi Rurali u tas-Sajd Marittimu f'dak li għandu x'jaqsam mal-prattiki enoloġiċi użati. 90 ettolitru għal kull ettaru L-inbejjed ġejjin minn għeneb li ġej minn irqajja' ta' art li jinsabu fit-territorju tal-muniċipalitajiet tad-département ta' Bouches-du-Rhône li ġejjin, abbażi tal-kodiċi ġeografiku uffiċjali tal-2018: Il-vinifikazzjoni u l-produzzjoni tal-inbejjed bl-indikazzjoni ġeografika "Alpilles" għandhom isiru fit-territorju tal-muniċipalitajiet li ġejjin, abbażi tal-kodiċi ġeografiku uffiċjali tas-sena 2018: Il-muniċipalitajiet ta' Beaucaire u Vallabrègues. Iż-żona li tibbenefika mill-Indikazzjoni Ġeografika Protetta Alpilles, li tinsab fit-Tramuntana/fil-Majjistral tad-département ta' Bouches du Rhône, fi triangolu li fil-Punent imiss mar-Rhône, fil-Lvant mad-Durance u fin-Nofsinhar mal-Crau, tlaqqa' flimkien 33 muniċipalità fiċ-ċentru tagħha, mal-muniċipalità ta' Saint-Rémy-de-Provence, li għandha reputazzjoni internazzjonali. Din iż-żona għandha unità ġeografika ċara fuq kull naħa tal-Massif des Alpilles. L-Alpilles jiffurmaw barriera tal-ġebel tal-ġir jew tat-tafal u tal-ġebel tal-ġir li testendi tletin kilometru mil-Lvant għall-Punent, fit-Tramuntana tad-département ta' Bouches-du-Rhône. Fil-qiegħ tal-Massif hemm ġebel imwaqqa' f'forma ta' koni, u din hija karatteristika tipika ħafna tas-sit. Fil-periferiji tal-Massif des Alpilles hemm artijiet ta' oriġini alluvjali, li xi wħud minnhom xi drabi jkunu ġejjin mill-qigħan qodma tar-Rhône u tat-tributarju tagħha, id-Durance (iż-żona bejn Saint-Rémy-de-Provence u Châtearenard). Ħafna drabi, il-vinji jkunu jinsabu fuq artijiet bil-ġebel tal-ġir, ġeblija ħafna u permeabbli ħafna li jirriżultaw minn dawn l-artijiet imżerżqa. Bejn ir-Rhône u d-Durance, l-Alpilles jiffurmaw pajsaġġ eċċezzjonali ta' reputazzjoni internazzjonali u jikkostitwixxu wieħed mis-siti ewlenin turistiċi u tal-wirt ta' Provence. Iż-żona hija influwenzata mill-klima Mediterranja, bi sjuf xotti u bl-istaġuni umdi tar-rebbiegħa u l-ħarifa. It-temperaturi medji huma pjuttost moderati, minkejja li xi drabi ġew irreġistrati varjazzjonijiet kbar fit-temperatura. Ix-xita tinżel biss għal madwar 70 u 80 jum fis-sena, l-aktar fil-ħarifa u kemm kemm inqas fir-rebbiegħa. Il-Massif għandhom ammont kbir ta' xemx. Il-Massif des Alpilles huma soġġetti għall-influwenzi tal-baħar fin-Nofsinhar u għall-influwenzi aktar kontinentali tal-wied tar-Rhône fit-Tramuntana. Il-Mistral, li huwa riħ kiesaħ li jgħaddi mit-Tramuntana sal-Majjistral mill-wied ta' Rhône, jolqot l-Alpilles bil-forza kollha meta jgħaddi b'qawwa kbira minn fuq Provence. Il-vinji tal-Alpilles jinsabu fil-punt li fih jiltaqgħu l-wied tar-Rhône u Provence, li huma żewġ żoni ta' produzzjoni ewlenin. Naturalment, dan kellu influwenzi kbar ħafna; il-proporzjon tal-inbejjed ħomor prodotti huwa ferm akbar minn dak taż-żoni ta' Provence. Għalhekk, l-"inbejjed lokali tal-Alpilles" ta' spiss ikunu ġejjin minn varjetà oriġinali u varjata. Fir-rigward tal-varjetajiet bojod, ġiet innotata l-preżenza ta' roussanne B, ta' marsanne B, jew ta' viognier B, li huma tipiċi tal-wied tar-Rhône, flimkien mal-varjetajiet ta' Provence bħalma huma l-vermentino B (jew Rolle) jew il-clairette B li jarrikkixxu l-firxa ta' nbejjed. Fir-rigward tal-varjetajiet ħomor jew ikkuluriti, għandha tiġi nnotata preżenza kbira ta' Syrah N, ta' Grenache N, iżda wkoll proporzjon sinifikanti ta' cabernet-sauvignon, li hija partikolarment adatta għat-territorju tal-Alpilles. Huma preżenti wkoll il-varjetajiet ikkuluriti, li tradizzjonalment jitkabbru fi Provence, bħal carignan N, cinsault N jew counoise N. Il-possibbiltà offruta mil-leġiżlazzjoni biex tiġi estiża l-firxa tal-varjetajiet f'inbejjed lokali ppermettiet it-tħawwil ta' varjetajiet partikolari minn reġjuni oħra ta' vitikultura, bħax-chardonnay jew il-petit verdot u l-varjetajiet speċifiċi maħluqa mill-INRA għaż-żoni tal-Mediterran bħax-chasan, il-marselan u l-caladoc. L-inbejjed ħomor huma mfewħa, bi struttura ġeneruża u robusta, filwaqt li l-inbejjed bojod u l-inbejjed rożè huma aromatiċi, fini u flessibbli ħafna, b'aċidità baxxa. Id-distribuzzjoni ta' dawn l-inbejjed hija żgurata prinċipalment permezz ta' bejgħ dirett, ta' netwerk b'saħħtu ħafna bejn kantini tal-inbid privati u permezz taż-żewġ kooperattivi preżenti fiż-żona. Il-produtturi għandhom l-għan kontinwu li joffru nbejjed dejjem aktar ta' kwalità u huma lesti li jagħtu immaġni ta' livell għoli lill-inbejjed bl-indikazzjoni ġeografika tal-Alpilles. Il-volumi mibjugħa huma ta' madwar 20 000 hl kull sena. Id-distribuzzjoni tal-inbejjed prodotti mhijiex bħall-bqija ta' Provence bi kważi 50 % ta' nbid aħmar u 40 % biss ta' nbid rożè, filwaqt li l-bqija tad-distribuzzjoni hija ta' nbid abjad. Il-prattiki tal-vinifikazzjoni jestendu xi ftit lil hinn miż-żona tal-produzzjoni tal-għeneb. L-assoċjazzjoni ta' metodi ta' vinifikazzjoni mnebbħa, xi drabi mill-mudell ta' Rhône għall-produzzjoni tal-inbejjed ħomor, u xi drabi mill-mudell ta' Provence għall-produzzjoni tal-inbejjed rożè, u ta' varjetajiet li tkabbru fuq din il-ħamrija kalkarja, permeabbli u b'ħafna ġebel, b'xemx abbundanti, li minn fuqhom jgħaddi mistral qawwi li jiżguraw stat ta' saħħa eċċellenti u li jippermettu l-iżvilupp ta' agrikoltura favur l-ambjent, wasslu għall-produzzjoni ta' nbejjed b'konnotazzjonijiet partikolari u speċifiċi. Ix-xemx qawwija u r-rendimenti raġonevoli osservati fuq il-ħamrija ġeneralment dgħajfa taż-żona tal-produzzjoni tal-għeneb, jagħmluha possibbli li tinkiseb maturazzjoni tajba u li jsir ħsad relattivament bikri, li joħolqu l-karatteristiċi fiżiċi (kulur) u organolettiċi tal-inbejjed (ir-rikkezza aromatika tal-inbejjed bojod, rożè u ħomor, il-karattru aċiduż tal-inbejjed bojod, il-kapaċità ta' maturazzjoni tal-inbejjed ħomor u tannini fini). Qafas ġuridiku: Leġiżlazzjoni nazzjonali Tip ta' rekwiżit addizzjonali: Dispożizzjonijiet addizzjonali dwar it-tikkettar Deskrizzjoni tar-rekwiżit: L-Indikazzjoni Ġeografika Protetta "Alpilles" tista' tiġi ssupplimentata bl-isem ta' varjetà waħda jew aktar. L-Indikazzjoni Ġeografika Protetta "Alpilles" tista' tiġi ssupplimentata bil-kliem "bikri" jew "ġdid". Il-logo tal-IĠP tal-Unjoni Ewropea jidher fuq it-tikketta meta l-kliem "Indikazzjoni Ġeografika Protetta" jinbidel bil-kliem tradizzjonali "Inbid lokali". Fil-qafas tan-negozjati mal-Indoneżja għal Ftehim ta' Sħubija Ekonomika Komprensiv (minn hawn 'il quddiem "il-Ftehim"), li jinkludi kapitolu dwar l-indikazzjonijiet ġeografiċi, l-awtoritajiet tal-Indoneżja ppreżentaw it-tieni lott ta' 23 indikazzjoni ġeografika, biex jiġu protetti skont il-Ftehim. Il-Kummissjoni Ewropea bħalissa qiegħda tikkunsidra jekk dawn l-Indikazzjonijiet Ġeografiċi għandhomx jiġu protetti skont il-Ftehim futur bħala Indikazzjonijiet Ġeografiċi, skont it-tifsira tal-Artikolu 22(1) tal-Ftehim dwar l-Aspetti tad-Drittijiet tal-Proprjetà Intellettwali Relatati mal-Kummerċ. Il-Kummissjoni tistieden lil kwalunkwe Stat Membru jew pajjiż terz, jew lil kwalunkwe persuna fiżika jew ġuridika li għandha interess leġittimu, li hi residenti jew stabbilita fi Stat Membru jew f'pajjiż terz, tressaq oppożizzjonijiet għal tali protezzjoni billi tibgħat dikjarazzjoni debitament sostanzjata. Id-dikjarazzjonijiet ta' oppożizzjoni jridu jaslu għand il-Kummissjoni fi żmien xahrejn mid-data tal-pubblikazzjoni ta' dan l-avviż. Id-dikjarazzjonijiet ta' oppożizzjoni jenħtieġ li jintbagħtu f'dan l-indirizz tal-posta elettronika: AGRI-A4@ec.europa.eu Id-dikjarazzjonijiet ta' oppożizzjoni għandhom jiġu eżaminati biss jekk jaslu qabel iż-żmien stabbilit hawn fuq u jekk dawn juru li l-protezzjoni tal-isem propost: tkun toħloq kunflitt mal-isem ta' varjetà ta' pjanta jew ta' razza tal-bhejjem u b'hekk x'aktarx tkun tqarraq bil-konsumatur dwar l-oriġini vera tal-prodott; fid-dawl tar-reputazzjoni u tal-fama tat-trademark u t-tul ta' żmien li ilha tintuża, tista' tqarraq bil-konsumatur dwar l-identità vera tal-prodott; tkun tipperikola l-eżistenza ta' isem jew ta' trademark kompletament jew parzjalment identiċi, jew tipperikola l-eżistenza ta' prodotti li jkunu ilhom fis-suq b'mod legali għal mill-inqas ħames snin qabel id-data tal-pubblikazzjoni ta' dan l-avviż; jew jekk id-dikjarazzjonijiet ta' oppożizzjoni jistgħu jagħtu dettalji li abbażi tagħhom wieħed jista' jikkonkludi li l-isem li għalih qed tiġi kkunsidrata l-protezzjoni huwa ġeneriku. Il-kriterji msemmija hawn fuq għandhom jiġu evalwati b'rabta mat-territorju tal-Unjoni, li fil-każ tad-drittijiet tal-proprjetà intellettwali jirreferi biss għat-territorju jew għat-territorji fejn dawn id-drittijiet huma protetti. Il-possibbiltà li dawn l-ismijiet ikunu protetti fl-Unjoni Ewropea tiddependi minn jekk dawn in-negozjati jintemmewx b'suċċess, kif ukoll mill-att legali sussegwenti.
Extracted from C_078_2020.html